Greek Legal Document

Category: 152

Content:
16. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2425.1/5/88 της 27 Ιουλ. /24 Αυγ. 1988 (ΦΕΚ Β΄  614) (Διόρθ. Σφαλμ. στο ΦΕΚ Β΄ 715/28  Σεπτ. 88) Έγκριση Κανονισμού Εστίας Ναυτικών περί «Παροχής Χρηματικών Βραβείων σε παιδιά ναυτικών που φοιτούν στα Ανώτατα Εκπαιδευτικά Ιδρύματα (Α.Ε.Ι.) της Χώρας». Έχοντας υπόψη: α)Τις διατάξεις του άρθρ. 6 του Ν.Δ. 92/73 (ΦΕΚ 169 Α/73) «Περί ιδρύσεως Εστίας Ναυτικών. β)Τη διάταξη της παρ. 1 του άρθρ. 2 του πιο πάνω Ν.Δ/τος όπως αντικαταστάθηκε με το άρθρ. 22 του Νόμ. 1085/80 (ΦΕΚ 255-Α/80). γ)Το άρθρ. 19 του Νόμ. 458/76 (ΦΕΚ 280Α/76). δ)Το αριθ. 3/28.6.88 απόσπασμ συνεδρίασης του Δ.Σ. της Εστίας Ναυτικών που αναφέρεται στην έγκριση του κανονισμού παροχής χρηματικών βραβείων. ε)Την αριθ. 1001/11.7.87 αναφορά της Εστίας Ναυτικών με την οποία υποβλήθηκε ο παραπάνω Κανονισμός, αποφασίζουμε: 1.Εγκρίνουμε τον προσαρτημένο στην απόφαση αυτή Κανονισμό της Εστίας Ναυτικών περί παροχής χρηματικών βραβείων σε παιδιά ναυτικών που φοιτούν στα Ανώτατα Εκπαιδευτικά Ιδρύματα (Α.Ε.Ι.) της Χώρας που έγινε δεκτός στη συνεδρίαση του Διοικητικού Συμβουλίου της Εστίας Ναυτικών στις 28.6.1988. 2.Ο Κανονισμός αυτός ισχύει από τη δημοσίευσή του στην Εφημερίδα της Κυβερνήσεως. ΚΑΝΟΝΙΣΜΟΣ Παροχής χρηματικών βραβείων σε παιδιά  ναυτικών (σε ενέργεια και συνταξιούχων) που σπουδάζουν στα ανώτατα εκπαιδευτικά  ιδρύματα (ΑΕΙ) της Χώρας. Άρθρ.1.-Από την Εστία Ναυτικών χορηγούνται χρηματικά βραβεία σε παιδιά ναυτικών (σε ενέργεια ή συνταξιούχων), που φοιτούν στα Ανώτατα Εκπαιδευτικά Ιδρύματα (ΑΕΙ) της Χώρας και έχουν τις προϋποθέσεις που αναφέρονται σ’ αυτόν τον Κανονισμό. «2.Το χρηματικό βραβείο χορηγείται και στα παιδιά των ναυτικών που φοιτούν σε Ανώτατα Εκπαιδευτικά Ιδρύματα (Α.Ε.Ι.) της αλλοδαπής, εφόσον αυτά έχουν αναγνωρισθεί από το Υπουργείο Εθνικής Παιδείας και Θρησκευμάτων ως ομοταγή με τα ανώτατα Εκπαιδευτικά Ιδρύματα της ημεδαπής και τα τμήματά τους ισότιμα με τα τμήματα των Ελληνικών Α.Ε.Ι. και η εισαγωγή τους σ’ αυτά γίνεται με το ισχύον στην Ελλάδα σύστημα εισαγωγής στα Α.Ε.Ι.». Η μέσα σε «» παρ. 2 προστέθηκε από την υπ’ αριθ. 2424.3/1/98/22 Απρ. –12 Μαΐου 1998 (ΦΕΚ Β 450), απόφαση Υπουργού Εμπορικής Ναυτιλίας. (Αντί για τη σελ. 660,445(α) Σελ. 660,445(β) Τεύχος 1281-Σελ. 75 19.Θ.ι.16 Εστία Ναυτικών Άρθρ.2.-1.Παιδιά ναυτικών θεωρούνται όσα αποκτήθηκαν από νόμιμο γάμο και όσα τρία χρόνια τουλάχιστον πριν από την εισαγωγή τους στα Α.Ε.Ι. αναγνωρίστηκαν, υιοθετήθηκαν, νομιμοποιήθηκαν ή κατά οποιονδήποτε τρόπο και σύμφωνα με τον Α.Κ. εξομειώθηκαν με γνήσια παιδιά ναυτικών. 2.Παιδιά, που και οι δύο γονείς τους είναι ναυτικοί, δικαιούνται ενός (1) χρηματικού βραβείου. Άρθρ.3.-Οι προϋποθέσεις για να δοθεί το χρηματικό βραβείο, ορίζονται στη συνέχεια: 1.α)Ο πατέρα ή η μητέρα του / της δικαιούχου χρηματικού βραβείου πρέπει να είναι σε ενέργεια ή συνταξιούχος ναυτικός (με την προϋπόθεση να συνταξιοδοτήθηκε πριν ή και μετά την έναρξη του ακαδημαϊκού έτους για το οποίο χορηγείται το χρηματικό βραβείο, όχι όμως μετά τη λήξη της προθεσμίας υποβολής των δικαιολογητικών). β)Σε περίπτωση που ο δικαιούχος είναι ορφανός από πατέρα ή μητέρα ναυτικό, αρκεί ο γονέας να ήταν σε ενέργεια ή συνταξιούχος κατά το χρόνο του θανάτου του, χωρίς να είναι απαραίτητο ο δικαιούχος να συνταξιοδοτείται από το ΝΑΤ λόγω του θανάτου του γονέα του. 2α.Ο/Η δικαιούχος πρέπει να έχει απαραίτητα διαγωνισθεί επιτυχώς στο ελάχιστο όριο μαθημάτων (υποχρεωτικών και κατ’ επιλογή), που προβλέπεται από τον οδηγό σπουδών της κάθε σχολής και των εξαμήνων του ακαδημαϊκού έτους που αφορά το Βραβείο και η γενική βαθμολογία που θα προκύπτει από τις επιμέρους βαθμολογίες των μαθημάτων αυτού, να μην είναι μικρότερη από (8). 2β.Προκειμένου για πτυχιούχους, δικαιούχους θεωρείται αυτός/ ή που απέκτησε το πτυχίο του/ της με μέσο όρο βαθμολογίας (08) και πάνω. Η παρ. 2 τροποποιήθηκε ως άνω από την 2424.1/5/89/12-26 Ιουν. 1989 (ΦΕΚ Β΄ 505) απόφαση Υπ. Εμπορικής Ναυτιλίας. Απαιτούμενα δικαιολογητικά «Άρθρ.4.-1)Προκειμένου για παιδιά σε ενέργεια ναυτικών, τα δικαιολογητικά που υποβάλλονται είναι τα ακόλουθα: (1)Αίτηση (χωρίς χαρτόσημο). Η αίτηση υποβάλλεται είτε από τον ενδιαφερόμενο είτε από οποιονδήποτε τρίτο για λογαριασμό του, με την επίδειξη της αστυνομικής του ταυτότητας, και συνοδεύεται απαραίτητα από όλα τα δικαιολογητικά που προβλέπονται παρακάτω. (2)Πιστοποιητικό οικογενειακής κατάστασης του γονέα ναυτικού. Σελ. 660,446(β) Τεύχος 1281-Σελ. 76 (3α)Βεβαίωση ή Πιστοποιητικό ή πίνακα θαλάσσιας υπηρεσίας από την Υπηρεσίαν Ναυτικών Μητρώων, απ’ όπου να προκύπτει ότι ο γονέας του ενδιαφερόμενου είναι ναυτικός και παραμένει σε ενέργεια. (3β)Σε ενέργεια θεωρείται ο ναυτικός, που μέχρι την έναρξη του συγκεκριμένου ακαδημαϊκού έτους δεν έχει συνταξιοδοτηθεί, και παράλληλα έχει πραγματοποιήσει μέσα στην τελευταία πενταετία πριν την έναρξή του, θαλάσσια υπηρεσία τουλάχιστον έξι (6) μηνών σε πλοία με Ελληνική σημαία ή ασφαλιστικά συμβεβλημένα με το ΝΑΤ ή σε ανασφάλιστα, την οποία όμως έχει νόμιμα εξαγοράσει από το ΝΑΤ.  (3γ)Θαλάσσια υπηρεσία, που δεν αποδεικνύεται από το υποβαλλόμενο πιστοποιητικό ή πίνακα θαλάσσιας υπηρεσίας της Υ .Ν.Μ., μπορεί να αποδειχθεί: (1)Από φωτοτυπημένα αντίγραφα (ναυτολόγησης – απόλυσης) του ναυτικού φυλλαδίου του ναυτικού, νόμιμα επικυρωμένα. (11)Από βεβαίωση Προξενικής ή Λιμενικής ή οποιασδήποτε άλλης Αρχής, που εποπτεύεται από το ΥΕΝ, μετά από έλεγχο του ναυτικού φυλλαδίου του ναυτικού ή από τηρούμενα από την Αρχή στοιχεία. (111)Από βεβαίωση του Πλοιάρχου του πλοίου στο οποίο εργάζεται ο ναυτικός, μετά από έλεγχο του φυλλαδίου του, και (1ν)Από βεβαίωση της διαχειρίστριας ή πλοιοκτήτριας εταιρείας, θεωρημένη από Λιμενική ή Προξενική Αρχή ή το ΝΑΤ ή την ΥΝΜ, για το αληθές του περιεχομένου της. (4α)Οποιοδήποτε επίσημο έγγραφο της Πανεπιστημιακής Σχολής που φοιτά ο ενδιαφερόμενος (οπωσδήποτε ονομαζόμενο, όπως βεβαίωση, πιστοποιητικό, μηχανογραφικό δελτίο, καρτέλλα φοίτησης κ.α.), από το οποίο να αποδεικνύεται το έτος σπουδών (ή εξάμηνα) και παράλληλα ότι ο ενδιαφερόμενος έχει διαγωνισθεί με επιτυχία σε όλα ή στο ελάχιστο όριο μαθημάτων, που προβλέπεται από τον οδηγό σπουδών της Σχολής και των δύο εξαμήνων του ακαδημαϊκού έτους που αφορά το Βραβείο. Στο ίδιο έγγραφο πρέπει να αναγράφεται ο μέσος όρος βαθμολογίας των μαθημάτων του έτους ή η αναλυτική βαθμολογία καθενός από τα μαθήματα αυτά, ώστε να είναι δυνατός ο υπολογισμός του Μ.Ο. Εστία Ναυτικών 19.Θ.ι.16 (4β)Σε περίπτωση που ο ενδιαφερόμενος έχει διαγωνισθεί και σε μαθήματα άλλων εξαμήνων εκτός των προβλεπομένων για το ακαδημαϊκό έτος σπουδών που αφορά το βραβείο, και αυτό προκύπτει από το παραπάνω με στοιχ. (4α), δικαιολογητικό, ο ενδιαφερόμενος έχει δικαίωμα να υποβάλει υπεύθυνη δήλωση, με την οποία θα δηλώνει ποιά μαθήματα απ’ αυτά στα οποία έχει διαγωνισθεί επιθυμεί να μην υπολογισθούν στο ακαδημαϊκό έτος αυτό που λαμβάνει το βραβείο. Εφ’ όσον τα μαθήματα που αφαιρέθησαν αφορούν το αμέσως επόμενο ακαδημαϊκό έτος, ο ενδιαφερόμενος μπορεί να ζητήσει να υπολογισθούν στο επόμενο αυτό έτος, εφόσον θα έχει και πάλι (μετά και τον συνυπολογισμό των μαθημάτων αυτών) τις προϋποθέσεις για λήψη χρηματικού βραβείου. (4γ)Προκειμένου για πτυχιούχους, αντίγραφο του πτυχίου ή οποιοδήποτε άλλο επίσημο έγγραφο της Σχολής, από το οποίο να προκύπτει ότι ο ενδιαφερόμενος έχει ονομασθεί πτυχιούχος με μέσο όρο βαθμολογίας (08) και πάνω. Ο βαθμός «ΑΡΙΣΤΑ» δεν χρειάζεται αριθμητική απεικόνιση. Ειδικά προκειμένου για πτυχιούχους, το χρηματικό βραβείο χορηγείται ανεξάρτητα από την ημερομηνία πρώτης εγγραφής του ενδιαφερόμενου στο Πανεπιστήμιο, και την διάρκεια φοίτησής του (κανονική ή καθ’ υπέρβαση) στη συγκεκριμένη Σχολή). (4δ)Σε περίπτωση που ο ενδιαφερόμενος ονομάσθηκε πτυχούχος με μέσο όρο βαθμολογίας μικρότερο του (08), αλλά στο τελευταίο έτος σπουδών του συγκεντρώνει τις προϋποθέσεις του άρθρ. 3 παρ. 2α του παρόντος Κανονισμού, δικαιούται το χρηματικό βραβείο όχι ως πτυχιούχος, αλλά σαν φοιτητής του τελευταίου έτους σπουδών του, οπότε και υποβάλλεται το με στοιχ. (4α) δικαιολογητικό. (11)1.Προκειμένου για παιδιά συνταξιούχων ναυτικών ή παιδιά συνταξιούχους ΝΑΤ λόγω θανάτου του γονέα ναυτικού, υποβάλλονται τα με στοιχ. 1, 2 και 4 (α΄, β΄, γ΄, ή δ΄), δικαιολογητικά της παραπάνω παρ. 1, καθώς επίσης και βεβαίωση του ΝΑΤ, από την οποία να προκύπτει ότι ο γονέας ή ο ενδιαφερόμενος συνταξιοδοτείται από το φορέα αυτό και ο χρόνος συνταξιοδότησής του. 2.Εάν ο γονέας – ναυτικός έχει αποβιώσει και ο ενδιαφερόμενος δεν συνταξιοδοτείται από το ΝΑΤ, υποβάλλονται και πάλι τα με στοιχ. 1, 2 και 4 (α΄, β΄, γ΄, ή δ΄) δικαιολογητικά της παραπάνω παρ. 1, καθώς επίσης και πιστοποιητικό της Υ .Ν.Μ. από το οποίο να προκύπτει ότι ο γονέας ήταν σε ενέργεια ναυτικός κατά το χρόνο του θανάτου του (τηρουμένων και στην περίπτωση αυτή των οριζομένων στην παρ. 1 περιπτ. 3α΄, β΄ και γ΄), η βεβαίωση του ΝΑΤ από την οποία να προκύπτει είτε ότι συνταξιοδοτείται από το Ταμείο ο άλλος γονέας του ενδιαφερόμενου λόγω θανάτου του ναυτικού – συζύγου του είτε ότι ο γονέας – ναυτικός ήταν συνταξιούχος ΝΑΤ κατά το χρόνο του θανάτου του. (ΙΙΙ)1.Οι ενδιαφερόμενοι, παράλληλα με τα παραπάνω οριζόμενα δικαιολογητικά, μπορούν να υποβάλλουν οποιοδήποτε άλλο επίσημο πιστοποιητικό, που θα συμπληρωθεί κενά ή θα διορθώνει στοιχεία των υποβαλλόμενων δικαιολογητικών. 2.Ειδικά για παιδιά αποβιωσάντων ναυτικών αντί του πιστοποιητικού οικογενειακής κατάστασης του πατέρα – ναυτικού, μπορεί να υποβληθεί πιστοποιητικό για την οικογενειακή κατάσταση της επιζώσας μητέρας ή πιστοποιητικό εγγυτέρων συγγενών του θανόντα, από τα οποία όμως να προκύπτουν τα στοιχεία του πατέρα – ναυτικού και το γεγονός ότι ο ενδιαφερόμενος είναι τέκνο ναυτικού, σύμφωνα με το άρθρ. 2 παρ. 1 του παρόντος Κανονισμού». Το άρθρ. 4 αντικαταστάθηκε ως άνω από την 2424.3/01/11-24 Ιαν. 1995 (ΦΕΚ Β΄ 42) (διόρθ. σφαλμ. στο ΦΕΚ Β΄ 94/10-2-1995) απ. Υπ. Εμπ. Ναυτιλίας. «IV .Προκειμένου για παιδιά που φοιτούν σε Ανώτατο Εκπαιδευτικό ΄Ιδρυμα της αλλοδαπής, ομοταγές με τα Α.Ε.Ι. της ημεδαπής υποβάλλεται παράλληλα βεβαίωση της αρμόδιας Διεύθυνσης του Υπουργείου Εθνικής Παιδείας και Θρησκευμάτων, από την οποία προκύπτει: α)Η αναγνώριση του συγκεκριμένου Τμήματος ως ισοτίμου με τα τμήματα των Ελληνικών Α.Ε.Ι και β)Η εισαγωγή του ενδιαφερόμενου σύμφωνα με το ισχύον στην Ελλάδα σύστημα εισαγωγής στα Α.Ε.Ι. Η μέσα σε « » παρ. IV προστέθηκε από την υπ’ αριθ. 2424.3/1/98/22 Απρ. – 12 Μαΐου 1998 (ΦΕΚ Β΄ 450) απόφ. Υπ. Εμπορικής Ναυτιλίας. Άρθρ.5.-Τα υποβαλλόμενα δικαιολογητικά πρέπει να έχουν εκδοθεί μέσα στη διάρκεια του Ακαδημαϊκού έτους που αφορά το βραβείο και μέχρι τη λήξη της προθεσμίας υποβολής τους. Δικαιολογητικά που υποβάλλονται σε φωτοτυπημένα αντίγραφα, γίνονται δεκτά, εφόσον έχουν εκδοθεί μέσα στη διάρκεια του Ακαδημαϊκού έτους που αφορά το βραβείο και μέχρι τη λήξη της προθεσμίας υποβολής της αίτησης, και είναι νόμιμα επικυρωμένα. Δικαιολογητικά που έχουν εκδοθεί για χρήση σ’ άλλους οργανισμούς, γίνονται δεκτά, εφ’ όσον όμως είναι χαρτοσημασμένα και πληρούν τις προϋποθέσεις αυτού του Κανονισμού. Σε περίπτωση που στα υποβαλλόμενα δικαιολογητικά περιλαμβάνονται κύρια και υποκοριστικά ονόματα ή περιέχονται μικροδιαφορές στα ονοματεπώνυμα (παράληψη, προσθήκη ή διαφορά ενός γράμματος), θα υποβάλλεται από τον ενδιαφερόμενο /η πιστοποιητικό ταυτοπροσωπείας του Δήμου ή της Κοινότητας ή υπεύθυνη δήλωση του /της ίδιου –ας για την ταυτοπροσωπεία. Σε περίπτωση διαφορετικών ονομάτων ή επιθέτων θα υποβάλλεται απαραίτητα πιστοποιητικό ταυτοπροσωπείας του Δήμου ή της Κοινότητας. (Αντί για τη σελ. 660,447) Σελ. 660,447(α) Τεύχος 1281-Σελ. 77 19.Θ.ι.16 Εστία Ναυτικών Οι υπεύθυνες δηλώσεις που υπογράφονται από τους ενδιαφερόμενους ενώπιον των αρμοδίων υπαλλήλων της Εστίας με την επίδειξη των αποδεικτικών ταυτότητάς τους, δεν χρειάζονται θεώρηση από Δημόσια Αρχή. Άρθρ.6.-Ια.Η προθεσμία υποβολής των δικαιολογητικών αρχίζει ένα μήνα μετά τη λήξη του Ακαδημαϊκού έτους που αναφέρεται η παροχή και λήγει στο τέλος Φλεβάρη του επόμενου χρόνου ή άλλως, σε περίπτωση δεδικαιολογημένης καθυστερήσεως, το αργότερο (5) ημέρες προ της ημερομηνίας χορηγήσεως των βραβείων από την Εστία Ναυτικών. β.Αιτήσεις που καταθέτονται μετά τη λήξη της προθεσμίας, δεν λαμβάνονται υπόψη και τίθενται στο αρχείο ως μηδέποτε κατατεθείσες. 2.Σε εξαιρετικές περιπτώσεις, παράτασης του ακαδημαϊκού έτους (με απόφαση του Υπουργού Παιδείας) ή και μετάθεση των εξεταστικών περιόδων στο επόμενο ακαδημαϊκό έτος από τις Πανεπιστημιακές Σχολές ο χρόνος υποβολής των δικαιολογητικών παρατείνεται ανάλογα με απόφαση του Δ.Σ. της Εστίας μόνο για όσους φοιτούν στις σχολές που αφορούν οι παραπάνω περιπτώσεις. Το άρθρ. 6 τροποποιήθηκε ως άνω από την 2424.Ι/5/89/12-26 Ιουν. 1989 (ΦΕΚ Β΄ 505) απόφ. Υπ. Εμπορικής Ναυτιλίας. «Άρθρ.7.-Το ύψος του χρηματικού βραβείου καθορίζεται με απόφαση του Διοικητικού Συμβουλίου κατά τη συζήτηση και έγκριση του Προϋπολογισμού της Εστίας Ναυτικών, που αφορά το οικονομικό έτος εντός του οποίου λήγει η προθεσμία υποβολής των δικαιολογητικών και χορηγούνται τα βραβεία». Το άρθρ. 7 αντικαταστάθηκε ως άνω από την 2424.3/03/97/15-31 Δεκ. 1997 (ΦΕΚ Β΄ 1203) απ. Υπ. Εμπ. Ναυτιλίας. Άρθρ.8.-1.Τα χρηματικά βραβεία χορηγούνται μέσα σε 2 μήνες από τη λήξη της προθεσμίας υποβολής των δικαιολογητικών. Σελ. 660,448(α) Τεύχος 1281-Σελ. 78 Άρθρ.9.-1.α)Αιτήσεις με ελλιπή δικαιολογητικά δεν λαμβάνονται υπόψη και τίθενται στο αρχείο, εφόσον δεν συμπεριληφθούν μέσα σ’ ένα μήνα μετά τη λήξη της προθεσμίας υποβολής των δικαιολογητικών. β)Αιτήσεις με δικαιολογητικά που αναφέρονται σε προηγούμενα ακαδημαϊκά έτη από το έτος που αφορά το χρηματικό βραβείο, δε γίνονται δεκτές, και όσες αποστέλλονται ταχυδρομικά δε λαμβάνονται υπόψη και τίθενται στο αρχείο. γ)Αιτήσεις με βαθμολογία μικρότερη από 8 δε λαμβάνονται υπόψη. δ)Για κάθε αμφισβητούμενη αίτηση που αφορά τη μη συμπλήρωση των δικαιολογητικών σύμφωνα με τη διαδικασία που ορίζει ο Κανονισμός αυτός, καθώς επίσης και τη νομιμότητα καταβολής του χρηματικού βραβείου, αποφασίζει το Δ.Σ. της Εστίας Ναυτικών. Άρθρ.10.-Η Εστία Ναυτικών μεριμνά για την ευρεία δημοσιότητα της παροχής από τα μέσα μαζικής ενημέρωσης, και ιδιαίτερα από το ναυτιλιακό τύπο, με τη δημοσίευση και εκφώνηση ανακοινώσεων για την έναρξη και λήξη υποβολής των δικαιολογητικών για κάθε ακαδημαϊκό έτος. Επίσης μεριμνά για την ενημέρωση των σωματείων των σε ενέργεια ναυτικών και συνταξιούχων. ΜΕΤΑΒΑΤΙΚΗ ΔΙΑΤΑΞΗ Άρθρ.11.Ο Κανονισμός αυτός ισχύει από το ακαδημαϊκό έτος 1988-1989. Για το ακαδημαϊκό έτος 1987-1988 θα ισχύουν όλες οι διατάξεις του παρόντος Κανονισμού πλην του άρθρ. 7. Εστία Ναυτικών 19.Θ.ι.16